
	PATVIRTINTA
Nacionalinės teismų administracijos
direktoriaus 2025 m. kovo 4 d.
įsakymu Nr. 6P-13-(1.1.E) 




TECHNOLOGIJŲ IR IŠTEKLIŲ VALDYMO DEPARTAMENTO
TURTO VALDYMO skyriaus patarėjo
 PAREIGYBĖS APRAŠYMAS

I SKYRIUS
 PAREIGYBĖ

1. Technologijų ir išteklių valdymo departamento Turto valdymo skyriaus (toliau – Skyrius) patarėjas yra darbuotojas, dirbantis pagal darbo sutartį. Ši pareigybė priskiriama specialistų pareigybės grupei.
2. Pareigybės lygis – A2.

II SKYRIUS
SPECIALŪS REIKALAVIMAI ŠIAS PAREIGAS EINANČIAM darbuotojui

3. Darbuotojas, einantis šias pareigas, turi atitikti šiuos specialius reikalavimus:
3.1. turėti aukštąjį universitetinį arba jam prilygintą inžinerijos mokslų studijų krypčių grupės išsilavinimą (bakalauro kvalifikacinis laipsnis);
3.2. turėti ne mažiau kaip 2 metų darbo patirtį turto valdymo, statinių statybos ar projektavimo arba statinių techninės priežiūros srityje;
3.3. išmanyti statinių statybą bei projektavimą reglamentuojančius ir kitus Lietuvos Respublikos teisės aktus ir viešojo administravimo principus;
3.4. gebėti valdyti, kaupti, sisteminti, apibendrinti informaciją, rengti išvadas ir priimti sprendimus;
3.5. sklandžiai dėstyti mintis raštu ir žodžiu, išmanyti teisės aktų rengimo principus;
3.6. sugebėti savarankiškai planuoti ir organizuoti savo veiklą, rinktis darbo metodus;;
3.7. mokėti dirbti Microsoft Office ir statybos skaičiuojamosios kainos nustatymo programiniais paketais;
3.8. turėti B kategorijos vairuotojo pažymėjimą. 

III. ŠIAS PAREIGAS EINANČIO DARBUOTOJO FUNKCIJOS

4. Šias pareigas einantis darbuotojas vykdo šias funkcijas:
4.1. apdoroja su turto priežiūra susijusią informaciją arba prireikus koordinuoja susijusios informacijos apdorojimą;
4.2. konsultuoja priskirtos srities klausimais;
4.3. rengia su turto valdymu susijusius dokumentus arba prireikus koordinuoja su turto valdymu susijusių dokumentų rengimą;
4.4. rengia ir teikia informaciją sudėtingais turto valdymo klausimais arba prireikus koordinuoja informacijos su turto valdymu susijusiais sudėtingais klausimais rengimą ir teikimą;
4.5. rengia ir teikia pasiūlymus su turto valdymu susijusiais klausimais;
4.6. koordinuoja pirminės turto apskaitos atlikimą ir dalyvauja atliekant turto inventorizaciją;
4.7. koordinuoja turto priežiūros vykdymą;
4.8. organizuoja turto naudojimą arba prireikus koordinuoja turto naudojimo organizavimą;
4.9. koordinuoja turto tinkamumo naudoti vertinimą, organizuoja turto nurašymą, išardymą ir likvidavimą arba prireikus koordinuoja turto nurašymo, išardymo ir likvidavimo organizavimą;
4.10. vertina ir planuoja investicijų į turtą poreikį arba prireikus koordinuoja investicijų į turtą poreikio vertinimą ir planavimą, dalyvauja rengiant ir įgyvendinant priskirtus statybos srities teismų investicijų projektus, dalyvauja planuojant ir kontroliuojant šių projektų lėšų poreikį ir panaudojimą;
4.11. analizuoja teismų statinių ir inžinerinių sistemų būklę ir teismų teikiamus remontų poreikius, rengia ir teikia siūlymus dėl teismų statinių  ir inžinerinių sistemų prioritetinių remonto ar kitų statybos darbų organizavimo, rengia atsakymus teismams;
4.12. rengia atliktų teismų statinių ir inžinerinių sistemų remonto ar kitų statybos darbų ataskaitas;
4.13. organizuoja ir kontroliuoja teismų pastatų, statinių ir patalpų bei inžinerinių sistemų remonto ir kitus statybos darbus, rengia techninę dokumentaciją viešųjų pirkimų organizavimui, prižiūri darbų vykdymą ir priima atliktus darbus;
4.14. organizuoja įstaigos statinių techninę priežiūrą, pildo statinių techninės priežiūros dokumentaciją, analizuoja ir teikia siūlymus įstaigos statinių ir teismų patalpų bei pastatų priežiūros ir remontų darbų planavimui ir organizavimui;
4.15. organizuoja Administracijos civilinės saugos būklės užtikrinimą, organizuoja Administracijos darbuotojų mokymus ir pratybas, įgyvendina civilinės saugos prevencines priemones;
4.16. dalyvauja rengiant Administracijos Ekstremalių situacijų valdymo planus ir kitus civilinės saugos dokumentus bei vidinių teisės aktų projektus, atlieka periodinę jų peržiūrą bei teikia siūlymus dėl jų tobulinimo;
4.17. atlieka Administracijos darbuotojų saugos ir sveikatos specialisto funkcijas, atlieka darbuotojų instruktavimą ir organizuoja mokymą darbuotojų saugos ir sveikatos klausimais, kontroliuoja kaip darbuotojai laikosi darbuotojų saugos ir sveikatos reikalavimų;
4.18. organizuoja Administracijos gaisrinės saugos užtikrinimą, planuoja gaisrinės saugos priemonių poreikius, atlieka Administracijos darbuotojų instruktavimą ir organizuoja mokymus gaisrinės saugos klausimais, kontroliuoja kaip darbuotojai laikosi gaisrinės saugos reikalavimų;
4.19. pagal Skyriaus kompetenciją rengia Administracijos direktoriaus įsakymų ir įsakymais tvirtinamų teisės aktų projektus;
[bookmark: _Hlk191538789]4.20. įgaliojus Administracijos direktoriui atstovauja Administracijai teismų savivaldos institucijose, teismuose, kitose valstybės ir savivaldybių institucijose, įstaigose ir organizacijose;
[bookmark: _Hlk191538756]4.21. vykdo kitas teisės aktų nustatytas funkcijas ir Skyriaus vedėjo bei Administracijos vadovybės su Administracijos ar Skyriaus funkcijomis susijusius nenuolatinio pobūdžio pavedimus, kad būtų pasiekti Administracijos strateginiai tikslai.
4.22. nesant Skyriaus vedėjo, vykdo skyriaus vedėjo funkcijas.

		
IV SKYRIUS
 ŠIAS PAREIGAS EINANČIO DARBUOTOJO PAVALDUMAS

5. Šias pareigas einantis darbuotojas yra tiesiogiai pavaldus Skyriaus vedėjui.

_________________
Susipažinau

Technologijų ir išteklių valdymo departamento
Turto valdymo skyriaus
patarėjas
________________________
(parašas, vardas, pavardė, data)

